岩拉伯特有出路 AC米蘭想要佢
2024年05月12日 23:12
東網電視
更多新聞短片
岩拉伯特曼聯之行不太順利。(Getty Images)
曼聯今季由費倫天拿借用嘅摩洛哥國腳蘇夫恩岩拉伯特，球季結束後將被「退貨」送返意大利，不過費倫天拿亦冇諗住留佢，準備將佢出售，據報AC米蘭有興趣接收，但要睇咩價位。
《都靈體育報》報道，費倫天拿原希望曼聯借用蘇夫恩岩拉伯特之後，會將佢買斷，費倫已經收咗1,000萬歐元借用費(約8,430萬港元)，如果曼聯買斷會再畀2,500萬歐元轉會費(約2.1億港元)，可惜呢位27歲摩洛哥國腳去到英超未有發揮機會，原本踢中場嘅佢要客串左閘，亦交唔出好表現，最終曼聯決定唔再留用，借用期滿後還番畀費倫。
岩拉伯特於2022年卡塔爾世盃協助摩洛哥殺入4強，表現出色，一度成為轉會市場搶手貨，但可惜曼聯之行不太順利，令一眾買家熱情冷欲，其身價亦相應下跌，據報AC米蘭想簽佢，但轉會費降至1,500萬至1,800萬歐元(約1.26億至1.51億港元)，實際交易費用可能更低。